OpenLLM-France/wikimedia huggingface dataset:
# Sant Abdó i Sant Senén d'Arles

Sant Abdó i Sant Senén d'Arles és una capella particular de la vila d'Arles, a la comuna del mateix lloc, de la comarca del Vallespir, a la Catalunya del Nord.
Està situada en el nucli vell de la vila d'Arles.

## Bibliografia

* Becat, Joan. «8 - Arles». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Vall 4. Sant Abdó i Sant Senén d'Arles». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «Arles». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ [ Sant Abdó i Sant Senén d'Arles en els ortofotomapes de l'IGN]
# OSD Beograd

L'OSD Beograd (en serbi: Omladinsko sportsko društvo Beograd / Омладинско спортско друштво Београд) és una organització poliesportiva de la ciutat de Belgrad a Sèrbia.
Fundada el 25 de març de 1945 com Sportski Klub Metalac. L'estiu de 1950 el nom es va canviar per Beogradsko sportsko društvo i, posteriorment, a l'hivern de 1957, va canviar per Omladinsko sportsko društvo Beograd.
Aquesta organització és coneguda pel seus equips de futbol i bàsquet, però també té seccions en handbol, atletisme, ciclisme, escacs, tenis i judo.

## Enllaços externs

* Pàgina de l'equip de futbol
* Pàgina de l'equip de bàsquet
# Lluïsa de Bèlgica

Lluïsa de Bèlgica, princesa de Saxònia-Coburg Gotha (Brussel·les 1858 - Wiesbaden 1924). Princesa de Bèlgica amb el tractament d'altesa reial que contragué matrimoni amb el príncep Felip de Saxònia-Coburg Gotha.
Nascuda a Brussel·les el dia 18 de febrer de 1858 essent filla del rei Leopold II de Bèlgica i de l'arxiduquessa Maria Clementina d'Àustria. Lluïsa era neta per via paterna del rei Leopold I de Bèlgica i de la princesa Lluïsa d'Orleans mentre que per via materna ho era de l'arxiduc Josep d'Àustria i de la duquessa Maria Dorotea de Württemberg.
El dia 4 de maig de 1875 contragué matrimoni amb el príncep Felip de Saxònia-Coburg Gotha, fill del príncep August de Saxònia-Coburg Gotha i de la princesa Clementina d'Orleans. La parella tingué dos fills:
Prèviament al seu matrimoni, corregueren per diverses corts europees rumors sobre possibles relacions prematrimonials. Es comentà una possible relació amb el rei Ferran I de Bulgària, amb l'arxiduc Rodolf d'Àustria i l'arxiduc Lluís Víctor d'Àustria.
L'any 1895, a l'edat de 37 anys, inicià una aventura amorosa amb Géza Mattachich, cunyat del comte Oskar Keglevich, i lloctinent en un regiment croata de l'exèrcit austríac. Mattachich era deu anys més jove que la princesa i s'havien conegut al Prater de Viena.
El mes de gener de 1897, Lluïsa escandalitzà la societat vienesa arran d'abandonar el seu espòs per fugit amb el lloctinent croata. Primer viatjaren a París i després a Canes on també visqueren a altres destinacions de la Costa Blava. Lluïsa marxà amb la seva filla però aviat tant el seu fill com la seva filla l'abandonaren i visqué apartada de la vida famiiar. Després d'un duel entre Géza i Felip, iniciaren els tràmits del divorci.
Els darrers anys de la seva vida estigueren marcats per les dificultats econòmiques. Malgrat que el rei Leopold II de Bèlgica era el monarca més ric d'Europa, Lluïsa passà importants penúries econòmiques.
# Mario (pel·lícula)

Mario és una pel·lícula suïssa de drama romàntic del 2018 dirigida per Marcel Gisler. S'ha subtitulat al català.

## Repartiment

* Max Hubacher com a Mario Lüthi
* Aaron Altaras com a Leon Saldo
* Jessy Moravec com a Jenny Odermatt, la millor amiga d'en Mario
* Jürg Plüss com a Daniel Lüthi, el pare d'en Mario
* Doro Müggler com a Evelyn Lüthi, la mare d'en Mario
* Andreas Matti com l'agent esportiu Peter Gehrling

## Referències

* ↑ Clarke, Cath «Mario review – when gay footballers fall in love». The Guardian, 11-07-2018 [Consulta: 12 agost 2018].
* ↑ van Hoeij, Boyd «'Mario': Film Review». The Hollywood Reporter, 31-05-2018 [Consulta: 12 agost 2018].
* ↑ «Mario». Goita què fan ara. [Consulta: 16 octubre 2022].
# Michael Van Staeyen

Michael Van Staeyen (Ekeren, Anvers, 13 d'agost de 1988) és un ciclista belga professional des del 2010 i actualment a l'equip Cofidis. És net de Joseph Van Staeyen i nebot Ludo Van Staeyen, ambdós també ciclistes professionals.

## Palmarès

* 2009
** Vencedor d'una etapa de l'Istrian Spring Trophy
** Vencedor d'una etapa de la Volta a Lleó
* 2010
** 1r a la Stadsprijs Geraardsbergen
** 1r al Memorial Rik Van Steenbergen
** Vencedor d'una etapa de la Volta a Dinamarca
* 2013
** Vencedor d'una etapa de l'Étoile de Bessèges
* 2014
** 1r a la Fletxa costanera

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Michael Walker

Michael Walker (nascut el 1967) és un cineasta nord-americà. Ha escrit i dirigit quatre llargmetratges, incloent Chasing Sleep, protagonitzat per Jeff Daniels i Price Check, protagonitzat per Parker Posey. Les seves pel·lícules s'han estrenat al Festival Internacional de Cinema de Toronto i al Festival de Cinema de Sundance.

## Biografia

Walker es va graduar a la Tisch School of the Arts de la Universitat de Nova York el 1989. També va estudiar a Stella Adler d'Acting de Los Angeles. Es va traslladar a Seattle on va fer el seu primer curtmetratge, Pie Eater, que es va estrenar al Festival de Cinema de Hamptons el 1995. Després va passar a viure a la ciutat de Nova York.

## Filmografia

| Any | Títol | Notes |
| 1995 | Pie Eater | Curt premiat al Festival internacional de cinema Hamptons |
| 1997 | Letters at Midnight | Curt |
| 2000 | Chasing Sleep | Premiat al Festival internacional de Tornoto |
| 2012 | Price Check | Premiat al Sundance Film Festival |
| 2013 | The Maid's Room | Premiat al Festival internacional de cinema Hampton |
| 2017 | Cut Shoot Kill | |
| 2018 | Paint | Pilot televisiu, premiat al Sundance Film Festival |

## Referències

* 1 2 McCarthy, Todd. «Chasing Sleep». Variety, 20-09-2000. [Consulta: 10 febrer 2019].
* 1 2 Anderson, John. «Price Check». Variety, 26-01-2012. [Consulta: 10 febrer 2019].
* ↑ «A Conversation with Price Check Director Michael Walker on Casting Parker Posey, Supermarket Secrets, and Film School». Motion Picture Association of America. [Consulta: 10 febrer 2019].
* 1 2 3 «Home Alone In the Hamptons». The East Hampton Star. [Consulta: 10 febrer 2019].
* ↑ «ABOUT | pango films michael walker price check film». pangofilms. [Consulta: 10 febrer 2019].
* ↑ Walker, Michael; Daniels, Jeff; Bergl, Emily; Grenier, Zach. Insomnies. Studio Canal+ [éd.] ; Universal pictures vidéo France SA [distrib.], 2002. OCLC 676475806.
* ↑ «Cut Shoot Kill».
* ↑ «'Halfway There' and 'Paint': TV Review | Sundance 2018».
# Michael Stuart Brown

Michael Stuart Brown (Nova York, EUA 1941) és un metge i genetista nord-americà guardonat amb el Premi Nobel de Medicina o Fisiologia l'any 1985.

## Biografia

Va néixer el 13 d'abril de 1941 a la ciutat de Nova York. Va estudiar química a la Universitat de Pennsilvània, on es graduà el 1962, i el 1966 amplià els seus estudis graduant-se en medicina a la Universitat de Filadelfia. El 1966 es traslladà al departament de genètica molecular de la Universitat de Texas, on inicià la seva llarga col·laboració amb Joseph L. Goldstein.

## Recerca científica

Al costat de Joseph L. Goldstein desenvolupà una extensa recerca al voltant del metabolisme del colesterol i descobriren les lipoproteïnes de baixa densitat (LDL). Les seves investigacions foren cabdals per al tractament de les malalties causades per un alt nivell de colesterol a la sang.
L'any 1985 fou guardonat amb el Premi Nobel de Medicina o Fisiologia, juntament amb Joseph Leonard Goldstein, pels seus treballs sobre la regulació del metabolisme del colesterol.

## Enllaços externs

* «Michael Stuart Brown» (en anglès). The Nobel Prize. The Nobel Foundation.
# Maxime Gonalons

Maxime Gonalons (Vénissieux, França; 10 de març de 1989) és un futbolista francès. Juga de migcampista i el seu equip actual és el Clermont.

## Trajectòria
### Olympique de Lió

El 6 de juliol de 2009, Gonalons va signar el seu primer contracte professional per un any amb el club. Se li va assignar el número 41 i es va entrenar amb el primer equip durant la pretemporada. Va fer el seu debut professional el 25 d'agost de 2009 en el partit de tornada de la fase de grups de la Lliga de Campions de la UEFA contra l'RSC Anderlecht en què va ingressar al camp en el minut 73 per Jérémy Toulalan.
El 20 d'octubre Gonalons va marcar el seu primer gol com a professional davant el Liverpool a Anfield, al minut 72, en la Lliga de Campions de la UEFA. El 16 de gener de 2010, Gonalons va marcar el seu primer gol en la Ligue 1 contra l'AS Nancy.

### AS Roma

El 3 de juliol de 2017 es confirma el seu fitxatge per l'AS Roma a canvi de 5 milions d'euros.

### Sevilla FC

El 20 d'agost de 2018, el Sevilla Futbol Club va fer oficial la seva incorporació per una temporada en qualitat de cedit. Va marcar el seu primer gol en un partit corresponent al play-off previ a l'Europa League..El 6 de setembre, en un entrenament, sofreix un trencament del peroné.

### Granada CF

El 2 de setembre de 2019 el Granada CF va fer oficial la seva incorporació com cedit amb opció de compra per una temporada. Al final de temporada es va confirmar que l'equip granadí exercia l'opció de compra per 4 milions d'euros, signant per 3 temporades.

## Referències

* ↑ «Gonalons completes Roma move» (en anglès). A. S. Roma, 03-07-2017. [Consulta: 20 agost 2018].
* ↑ «Gonalons, experiencia para apuntalar el centro del campo». Sevilla FC, 20-08-2018. [Consulta: 20 agost 2018].
* ↑ https://www.estadiodeportivo.com/sevilla/2018/08/30/sevilla-fc-3-0-sigma/180609.html
* ↑ https://www.estadiodeportivo.com/sevilla/2018/09/06/maxime-gonalons-lesionado-perone/181731.html
* ↑ «Maxime Gonalons, nuevo jugador del Granada CF». Granada CF, 02-09-2019. [Consulta: 2 setembre 2019].

## Enllaços externs

* Maxime Gonalons – Fitxa i estadístiques a la UEFA
# Maxime Maufra

Maximilien Émile Louis Maufra (Nantes, 17 de juny de 1861 - Poncé-sud-le-Loir, 23 de maig de 1918), anomenat Maxime Maufra, va ser un pintor francès.

## Biografia

Es va iniciar en la pintura reproduint els paisatges de les ribes del Loire, però el seu pare, que havia decidit convertir-lo en un home de negocis, li va obligar a fer un viatge d'aprenentatge a Anglaterra. Allà va descobrir la pintura de Turner i va visitar Gal·les i Escòcia, els paisatges de la qual suposarien per a ell una font d'inspiració. Va tornar a França en 1884 i va començar alhora la seva activitat professional i els seus treballs pictòrics.
En 1886, durant una exposició en el saló de París, fou descobert per Octave Mirbeau, però fins a 1890 no va decidir consagrar-se plenament a la pintura.
El 1892 va ser el primer a instal·lar-se en el Bateau-Lavoir. Després de conèixer a Gauguin en 1890, va passar temporades a Pont-Aven i a Le Pouldu i va acabar per aprofundir un estil propi per a abordar els paisatges, amb predilecció per les estampes marines de Bretanya. Posteriorment va visitar Quiberon, la punta de Raz, la península de Crozon i altres llocs. Maufra era a més militant regionalista, i va ser un dels animadors de la Secció de Belles Arts de la Unió Regionalista Bretona.
# Maxime Monfort

Maxime Monfort (Houffalize, 14 de gener de 1983) és un ciclista belga, professional des del 2004. Actualment corre al Lotto Soudal.
El primer any com a professional va obtenir la victòria a la Volta a Luxemburg. El 2009 guanyà el campionat nacional de contrarellotge individual i el 2010 la Volta a Baviera.

## Palmarès

* 2004
** 1r a la Volta a Luxemburg, vencedor d'una etapa i 1r de la classificació dels joves
** Vencedor de la classificació dels joves de la Volta als Països Baixos
* 2005
** Vencedor de la classificació dels joves de l'Etoile de Besseges
* 2009
** Campió de Bèlgica de CRI
* 2010
** 1r a la Volta a Baviera i vencedor d'una etapa

### Resultats a la Volta a Espanya

* 2007. 11è de la classificació general
* 2011. 6è de la classificació general
* 2012. 16è de la classificació general
* 2014. 16è de la classificació general
* 2015. 27è de la classificació general
* 2016. 16è de la classificació general
* 2017. No surt (18a etapa)
* 2018. 42è de la classificació general

### Resultats al Giro d'Itàlia

* 2006. 33è de la classificació general
* 2014. 14è de la classificació general
* 2015. 11è de la classificació general
* 2016. 15è de la classificació general
* 2017. 13è de la classificació general

### Resultats Tour de França

* 2008. 23è de la classificació general
* 2009. 28è de la classificació general
* 2010. 55è de la classificació general
* 2011. 29è de la classificació general
* 2012. 16è de la classificació general
* 2013. 14è de la classificació general
* 2019. 142è de la classificació general

## Enllaços externs

* Fitxa de Maxime Monfort a sitiodeciclismo.net
* Web personal
# Mercury Insurance Open 2010

El Torneig de San Diego 2010, oficialment conegut com a Mercury Insurance Open 2010, és un esdeveniment de tennis femení sobre pista dura que pertany als Premier Tournaments de la WTA. És la primera edició d'ençà que es va cancel·lar l'Acura Classic el 2007. La 30a edició del torneig es va celebrar entre el 2 i el 8 d'agost de 2010 al La Costa Resort and Spa de Carlsbad, prop de San Diego, Califòrnia, Estats Units.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | J. Janković | 5 | 2 | |
| | A. Kleibànova | 7 | 6 | | | A. Kleibànova | 6 | 4 | 3 |
| | Z. Jie | 2 | 1 | | | D. Hantuchová | 2 | 6 | 6 |
| | D. Hantuchová | 6 | 6 | | | | | | | | D. Hantuchová | 4 | 2 |
| 4 | A. Radwańska | 6 | 6 | | | | | | | 4 | A. Radwańska | 6 | 6 |
| | D. Safina | 1 | 3 | | 4 | A. Radwańska | 6 | 6 | | | | | |
| | I. Xvédova | 5 | 4 | | 7 | S. Pe'er | 2 | 0 | | | | | |
| 7 | S. Pe'er | 7 | 6 | | | | | | | | | | | 4 | A. Radwańska | 4 | 7 | 3 |
| | S. Kuznetsova | 6 | 6⁵ | 7 | | | | | | | | | | | S. Kuznetsova | 6 | 6$^7$ | 6 |
| | S. Errani | 1 | 7 | 5 | | S. Kuznetsova | 7 | 6 | | | | | |
| Q | C. Vandeweghe | 2 | 7 | 6 | Q | C. Vandeweghe | 5 | 2 | | | | | |
| 3 | V. Zvonariova | 6 | 5 | 4 | | | | | | | S. Kuznetsova | 6 | 6 |
| 5 | F. Pennetta | 6 | 7 | | | | | | | 5 | F. Pennetta | 4 | 0 |
| | M. Kirilenko | 4 | 6⁵ | | 5 | F. Pennetta | 6 | 6 | | | | | |
| | M. Oudin | 4 | 4 | | 2 | S. Stosur | 4 | 3 | |
| 2 | S. Stosur | 6 | 6 | | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Natalie Grandin Abigail Spears | 3 | 2 |
| | Svetlana Kuznetsova Vera Zvonariova | 6 | 6 | | Svetlana Kuznetsova Vera Zvonariova | 0 | r |
| 4 | Maria Kirilenko Zheng Jie | 6 | 6 | 4 | Maria Kirilenko Zheng Jie | 0 | |
| | Urszula Radwańska Chanelle Scheepers | 3 | 0 | | | | | 4 | Maria Kirilenko Zheng Jie | 6 | 6 |
| WC | Lindsay Davenport Liezel Huber | 6⁵ | 4 | | | | | 2 | Lisa Raymond Rennae Stubbs | 4 | 4 |
| | Bethanie Mattek-Sands Yan Zi | 7 | 6 | | Bethanie Mattek-Sands Yan Zi | 4 | 6$^4$ |
| | Chuang Chia-jung Olga Govortsova | 4 | 4 | 2 | Lisa Raymond Rennae Stubbs | 6 | 7 |
| 2 | Lisa Raymond Rennae Stubbs | 6 | 6 | | | | |
San Diego / Carlsbad :
1971
1979
1980
1981
1982
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2010
2011
2012
2013
2022
2023
2024 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Metuixael

En el Gènesi, capítol quart, Metuixael és un descendent de Caín. El seu pare es deia Mehuiael i el seu fill fou Lèmec.
Segons una tradició apòcrifa jueva, un net seu anomenat Tubal-Caín va assassinar per error Caín, el fill malvat d'Adam. Quan va dir-ho al seu pare Lèmec, aquest el va matar a ell. Aleshores, la terra va esberlar-se i va engolir Metuixael, el seu pare Mehuiael i el seu avi Irad.

## Referències

* ↑ Ge
# Miecislau IV de Polònia

Miecislau IV el Camatort (en polonès: Mieszko IV Plątonogi) (v.1138 - Cracòvia, 16 de maig de 1211) va ser duc de Cracòvia de 1210 a 1211. Segon fill de Ladislau II l'Exiliat i d'Agnès de Babenberg, germà segon de Boleslau I el Valent, és de la dinastia Piast.
A partir de 1146, fet fora de Polònia amb la seva família, viu amb la seva mare Agnès de Babenberg a Altenburg. El 1163, sota l'amenaça d'una nova campanya del Sacre Imperi, Boleslau IV l'Arrissat oferta Silèsia a Miecislau IV i al seu germà Boleslau I el Valent, obligant-los a renunciar a tots els seus drets hereditaris i guardant el control de les ciutats importants. L'any següent, els fills de Ladislau II l'Exiliat consoliden el poder i expulsen les tropes de Boleslau IV. La cohabitació entre els dos ducs de Silèsia es fa cada vegada més difícil. El 1172, Miecislau I el Camatort expulsa el seu germà Boleslau I.
Boleslau rep l'ajuda de l'emperador gràcies a qui recupera una part de Silèsia, però és obligat deixar la regió de Racibórz a Miecislau IV i la regió d'Opole al seu fill gran Iaroslau d'Opole. A canvi de Silèsia, és probable que Boleslau I pagués un tribut a l'emperador. El 1178, per fer parar els conflictes internes, Casimir II el Just distribueix les seves terres. Boleslas I rep Silèsia, Miecislau IV rep la regió de Racibórz així com dues places fortes que pertanyien anteriorment al ducat de Cracòvia: Bytom (junt amb Siewierz) i Oświęcim.
Amb la mort de Casimir II el Just el 1194, intenta sense èxit accedir al tron de Cracòvia. Després la mort de Boleslau I el 1201 i la mort de Miecislau III el Vell el 1202, reivindica una altra vegada el tron de Cracòvia en virtut del testament de Boleslau III el Bocatorta segons el qual el gran dels representants virils de la dinastia Piast ha de ser el princeps (o senior). Després de la mort del seu nebot Iaroslau el 1202, passa a ser igualment duc d'Opole.
El papa Innocenci III dona la raó a Miecislau IV a la seva butlla del 9 de juny de 1210. Fort pel suport papal i del de Ladislau III a les Cames Primes que espera succeir-li després de la seva mort, aprofitant l'absència de Leszek I el Blanc, Miecislau IV s'apodera de Cracòvia i s'instal·la sobre el seu tron fins a la seva defunció el 16 de maig de 1211. Està probablement enterrat a la catedral de Wawel.
# Millinocket

Millinocket és una població dels Estats Units a l'estat de Maine (EUA). Segons el cens del 2000 tenia 5.203 habitants.

## Demografia

Segons el cens del 2000, Millinocket tenia 5.203 habitants, 2.295 habitatges, i 1.556 famílies. La densitat de població era de 126,4 habitants/km².
Dels 2.295 habitatges en un 25,7% hi vivien nens de menys de 18 anys, en un 55,7% hi vivien parelles casades, en un 9,1% dones solteres, i en un 32,2% no eren unitats familiars. En el 28,3% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,69.
Per edats la població es repartia de la següent manera: un 21,1% tenia menys de 18 anys, un 4,9% entre 18 i 24, un 25% entre 25 i 44, un 29,7% de 45 a 60 i un 19,4% 65 anys o més.
L'edat mediana era de 44 anys. Per cada 100 dones de 18 o més anys hi havia 90,5 homes.
La renda mediana per habitatge era de 29.318 $ i la renda mediana per família de 40.893 $. Els homes tenien una renda mediana de 41.218 $ mentre que les dones 23.289 $. La renda per capita de la població era de 17.130 $. Entorn de l'11,8% de les famílies i el 14,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millinocket». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Millinocket». American Fact Finder. Oficina del Cens dels Estats Units, 12-01-2010.
# Maseirac

Masèirac (en francès Mazeirat) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 137 habitants. Està integrada a la Communauté de communes du Pays du Cruesa Thaurion Gartempe.

## Demografia

Evolució demogràfica :
| 1968 | 1975 | 1982 | 1990 | 1999 |
| 164 | 162 | 162 | 142 | 137 |

## Administració

Llista d'alcaldes :
| Període | Identitat | Partit |
| 2001-2008 | Alfred Richard | Divers gauche |
| 2008- | Christophe Martin | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Mirador de Cala sa Forcanera

El Mirador de Cala sa Forcanera és una obra de Blanes (Selva) protegida com a Bé Cultural d'Interès Local.

## Descripció

El mirador de cala sa Forcanera es troba dins d'una propietat privada: els apartaments Delfi.
El lloc destaca per la seva condició de mirador natural del paisatge. La seva situació permet visualitzar la geografia rocosa de la costa i els seus boscos d'espècies autòctones, que constitueixen un patrimoni natural fonamental del territori blanenc.

## Referències

* 1 2 «Mirador de Cala sa Forcanera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Milà-Sanremo 1963

La Milà-Sanremo 1963 fou la 54a edició de la Milà-Sanremo. La cursa es disputà el 19 de març de 1963 i va ser guanyada pel francès Joseph Groussard, que s'imposà a l'esprint al seu company d'escapada Rolf Wolfshohl.
200 ciclistes hi van prendre part, acabant la cursa 132 d'ells.

## Classificació final

| | Ciclista | Equip | Temps |
| 1 | Joseph Groussard | Pelforth-Sauvage-Lejeune | 6h 59' 38" |
| 2 | Rolf Wolfshohl | Peugeot-BP | m. t. |
| 3 | Willy Schroeders | G.b.c.-Libertas | + 28" |
| 4 | Willy Bocklant | Faema-Flandria | + 53" |
| 5 | Vittorio Adorni | Cynar | m. t. |
| 6 | Luis Otaño | Margnat-Paloma-Motul-Dunlop | + 2' 07" |
| 7 | Franco Balmamion | Carpano | + 2' 32" |
| 8 | Jean Graczyk | Margnat-Paloma-Motul-Dunlop | + 2' 52" |
| 9 | Gilbert Desmet | Wiel's-Groene Leeuw | m. t. |
| 10 | Vincent Denson | Pelforth-Sauvage-Lejeune | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Milà-Sanremo 1959

La Milà-Sanremo 1959 fou la 50a edició de la Milà-Sanremo. La cursa es disputà el 19 de març de 1959 i va ser guanyada pel català Miquel Poblet, que s'imposà a l'esprint en l'arribada a Sanremo a un grup d'una cinquantena de corredors. Aquesta fou la segona victòria de Poblet en la clàssica italiana, després de l'aconseguida el 1957.
177 ciclistes hi van prendre part, acabant la cursa 116 d'ells.

## Classificació final

| | Ciclista | Equip | Temps |
| 1 | Miquel Poblet | Ignis | 6h 45' 33" |
| 2 | Rik van Steenbergen | Elvé-Peugeot | m. t. |
| 3 | Leon van Daele | Flandria-Dr. Mann | m. t. |
| 4 | Frans de Mulder | Groene Leeuw | m. t. |
| 5 | Michel van Aerde | Carpano | m. t. |
| 6 | Vito Favero | Atala | m. t. |
| 7 | Willy Vannitsen | Urago | m. t. |
| 8 | Silvano Ciampi | Bianchi | m. t. |
| 9 | Giorgio Albani | Molteni | m. t. |
| 10 | Arthur de Cabooter | Groene Leeuw | m. t. |

## Enllaços externs

* Resultats complets a les-sports.info
* Resultats complets a milansanremo.co.uk